На основу члана 5. и 6. Закона о јавним предузећима („Службени гласник Републике Српске“ број 75/04 и 78/11), члана 8. Закона о министарским, владиним и другим именовањима  Републике Српске  („Службени гласник Републике Српске“, број: 41/03), члана 41. Статута Комуналног предузећа „Бобас“ а.д. Котор Варош – пречишћени текст, Одлуке Скупштине акционара о утврђивању услова, стандарда и критерија за избор и именовање два члана Надзорног одбора Комуналног предузећа „Бобас“ а.д. Котор Варош из реда већинског акционара број: 1095-13/26 од 29.06.2026. године, Скупштина акционара на двадесетпрвој редовној сједници одржаној 29.06.2026. године, донијела је Одлуку број: 1095-15/26 од 29.06.2026. године, којом расписује
Ј А В Н И   К О Н К У Р С

за избор и именовање два члана Надзорног одбора Комуналног предузећа „Бобас“ а.д. Котор Варош из реда већинског акционара
I           Правни основ:
Скупштина акционара Комуналног предузећа „Бобас“ ад Котор Варош именује чланове Надзорног одбора у складу са чланом 5. Закона о јавним предузећима („Службени гласник Републике Српске“ број 75/04 и 78/11) и чланом 41. Статута друштва.

У Надзорни одбор Комуналног предузећа „Бобас“ ад Котор Варош из реда већинског акционара бирају се два члана.

Накнаду за рад члановима Надзорног одбора утврђује Скупштина акционара посебном одлуком.

II         Надлежности, обавезе и одговорности:
Надлежности, обавезе и одговорности Надзорног одбора утврђене су Законом о јавним предузећима и Статутом друштва.
III        Мандат:
Чланови Надзорног одбора бирају се на период од четири године, са могућношћу поновног избора у складу са Законом.
IV        Стандарди и критеријуми:       

1. Општи  услови:
· да су старији од 18 година,

· да имају општу здравствену способност,

· да су држављани Републике Српске и БиХ,

· да нису отпуштени из државне службе као разлог дисциплинске мјере у периоду од три године од дана објављивања  јавног конкурса,

· да се на њих не односи члан IX тачка 1 Устава БиХ,

· да се против кандидата не води кривични поступак,

· да нису чланови извршних органа у политичкој странци, на било којем нивоу политичког организовања,

· да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у предузећу.
2. Посебни услови:
· висока стручна спрема са најмање 240 ECTS бодова, економског, правног, друштвеног или техничког смјера и
· најмање три (3) године радног искуства у струци.
3. Сукоб интереса
Кандидати не могу обављати дужност, активност или бити на положају који доводи до сукоба интереса у складу са Законом о министарским, владиним и другим именовањима РС, („Службени гласник Републике Српске“, број 41/03 ), Закона о јавним предузећима („Службени гласник Републике Српске“, број 75/04 и 78/11) и Закона о спречавању сукоба интереса у органима власти Републике Српске („Службени гласник Републике Српске“, број 73/08 и 52/14).

V   Потребна документа
Уз пријаву на конкурс са адресом пребивалишта и телефонским бројевима,  кандидати за чланове Надзорног одбора су дужни доставити доказе о испуњењу општих и посебних услова:
· извод из матичне књиге рођених не старији од шест мјесеци,

· доказ о општој здравственој способности доставиће изабрани кандидат по завршетку изборне процедуре,

· увјерење о држављанству (не старије од шест мјесеци),

· овјерену изјаву да нису отпуштени из државне службе као разлог дисциплинске мјере у периоду од три године од дана објављивања  јавног конкурса,

· потписану и овјерену изјаву у вези са чланом IX тачка 1. Устава БиХ,

· увјерење да се не води кривични поступак,

· потписану и овјерену изјаву да нису чланови извршних органа  у политичкој странци, на било којем нивоу политичког организовања,

· потписану и овјерену изјаву да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у предузећу.

· овјерену копију дипломе о траженој стручној спреми,
· увјерење о радном искуству у струци и биографија о кретању у служби,  

· потписану и овјерену изјаву о непостојању сукоба интереса.
Коначну одлуку о именовању чланова Надзорног одбора доноси Скупштина акционара друштва.

VI  Јавни конкурс ће се објавити у „Службеном гласнику Републике Српске“ и дневном листу „Глас Српске“.

Рок за подношење пријаве је 15 дана од дана посљедњег објављивања.

Пријаве доставити лично или путем поште на адресу: Комунално предузећа „Бобас“ а.д., Цара Душана бб 78220 Котор Варош, са назнаком: „Комисија за избор два члана Надзорног одбора из реда већинског акционара – не отварај“.

Неблаговремене и непотпуне пријаве неће се узимати у разматрање. Документа приложена уз пријаву на конкурс неће се враћати кандидатима јер постоји потреба сталног увида у поднесена документа.
VII Поступак по расписаном јавном конкурсу спровест ће Комисија за избор и именовање два члана Надзорног одбора из реда већинског акционара, која ће са свим кандидатима који испуњавају услове конкурса обавити интервју, о чему ће кандидати бити благовремено обавијештени.
                                                                                                                Предсједник Скупштине акционара
                                                                                                                             Зденко Сакан  
Број: 1095-16/26
Датум: 29.06.2026.

